Olav Garvik

Olav Johannes Garvik (født 21. mars 1944 på Ogna) er en tidligere norsk journalist.

Han er cand.mag. med norsk, historie og samfunnskunnskap fra Universitetet i Bergen. Han var journalist i Bergens Tidende fra 1969, sjefredaktør i Porsgrunns Dagblad fra 1979, redaksjonssekretær og leder av politisk avdeling i Bergens Tidende 1984–1995 og igjen journalist i Bergens Tidende 1995–2009. Han har også vært lederskribent og gruppeleder i sistnevnte avis. Garvik har forøvrig skrevet politiske biografier og bøker om både Kristelig Folkeparti, Høyre og Venstre. Han er fagansvarlig i Store norske leksikon fra 2013. Han var fast spaltist i bladet Vi over 60 fra 2012 til 2020.

Garvik var politisk aktiv i Venstre i 1960-årene og var formann i Studentvenstrelaget i Bergen i 1966, formann i Norges Liberale Studentforbund 1967–1968, medlem av Unge Venstres landsstyre 1967–1968 og formann i Studentersamfunnet i Bergen i 1968. Formann i Bergens Tidendes bedriftsutvalg (senere AMU) 1974-75. Initiativtaker til Møllendal Vel 2009. Han var styreleder i Presseveteranene i Hordaland fra 2018 til 2019. Han ble tildelt Bergen Journalistlags hederspris i 2011.

Bibliografi 
  – Da Venstre sprakk
  – Kristelig Folkeparti mellom tro og makt
  – Gusten, Harryen og de andre
 1984 – Per Borten. Omdiskutert og avholdt, medforfatter'' 
  – Henrik Ameln : Mennesket bak replikkene  – Ballen, banen og bygda. Brusand Idrettslag gjennom 80 år  – Wollert Konow : Statsminister og stril  – Bent Røiseland : Statsministeren vi ikke fikk, medforfatter
 2008 – Vestavinden. Festskrift til Kjartan Rødlands 70-års dag, medforfatter 2009 – Det politiske mennesket, medforfatter  – Sponheim uautorisert, medforfatter
  – Gebiss til fryd og forargelse  – Gründer i grov sjø. Historia om Magnus Stangeland 2013 – Basketak. Grete Knudsens erindringer. Medforfatter.
 2014 - Frank Aarebrot: 200 år på 200 sider. Medforfatter
 2015 - Frank Aarebrot: Krigen på 200 sider. Medforfatter
 2016 - Frank Aarebrot: USA på 200 sider''. Medforfatter
2019 - Klaus Hanssen. Lege, venn og medmenneske. Medforfatter

Referanser 

Journalister i Bergens Tidende
Norske redaktører
Fagansvarlige i Store norske leksikon
Tillitsvalgte i Unge Venstre
Personer fra Hå kommune
Fødsler i 1944